stanford-oval/wikipedia huggingface dataset:
Helmipitta

| Helmipitta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pitat Pittidae
Suku::  Pitat Pitta
Laji::  arquata
Kaksiosainen nimi
 Pitta arquata  Gould, 1871 
Synonyymit
 Erythropitta arquata 
Katso myös
   Helmipitta Wikispeciesissä   Helmipitta Commonsissa 
Infobox OKNimi-testi OKIUCN-testi OK: 
Helmipitta (Pitta arquata) on pittojen heimoon kuuluva varpuslintu.
Levinneisyys

Helmipittaa tavataan Bruneissa, Indonesiassa, ja Malesiassa, ja sen levinneisyysalueen pinta-ala on noin 315 000 km2. Laji on luokiteltu elinvoimaiseksi.
Hostens

Hostensin kirkko
Hostens on kunta Gironden departementissa Akvitanian hallintoalueella Ranskassa. Kunnassa oli 740 asukasta vuoden 1999 väestönlaskennassa. Hostensin pinta-ala on 58 neliökilometriä ja se sijaitsee n. 35 km päässä Bordeauxista.
Hossein Salami

| Hossein Salami |
| --- | --- |

Henkilötiedot
Syntynyt: 1960 Golpayegan, Esfahan (59–60 vuotta)
Kansalaisuus:  Iran
Sotilashenkilö
Palvelusmaa(t):   Iran
Palvelusvuodet:  1981–
Taistelut ja sodat:  Irakin–Iranin sota
Sotilasarvo:  kenraalimajuri
Hossein Salami (pers. حسین سلامی‎) (s. 1960) on iranilainen kenraalimajuri ja Iranin vallankumouskaartin komentaja. Hän on antanut muiden kenraalien tavoin aggressiivisia lausuntoja koskien Yhdysvaltoja, Israelia ja Saudi-Arabiaa. Salami on lisäksi kertonut olevansa ylpeä siitä, että Yhdysvallat pitää häntä ja Iranin vallankumouskaartia terroristisena.
Frank Abagnale

| Frank Abagnale |
| --- | --- |
 Frank Abagnale vuonna 2008
Henkilötiedot
Syntynyt: 27. huhtikuuta 1948 (ikä 76) Bronxville, New York
Kansalaisuus:  yhdysvaltalainen
Puoliso:  Kelly Anne Welbes
Lapset:  3
Frank William Abagnale nuorempi (s. 27. huhtikuuta 1948 Bronxville, New York, Yhdysvallat) on yhdysvaltalainen rikollinen ja huijari, joka esiintyi 1960- ja 1970-luvuilla väittämänsä mukaan muun muassa lentokapteenina, lääkärinä ja asianajajana sekä huijasi 2,5 miljoonaa dollaria sekkiväärennöksillä. Abagnalen elämäkertaan perustuu vuonna 2002 valmistunut elokuva Ota kiinni jos saat.
Rikollinen ura

Tiedot Abagnalen huijausten laajuudesta perustuvat pitkälti hänen omaelämäkertaansa. Abagnalen väitteiden totuudenmukaisuutta on kuitenkin kyseenalaistettu; julkisesti saatavien todisteiden, kuten oikeuden asiakirjojen, perusteella hänen oikean oman elämän aikajana ei vastaa hänen väitteitään. Vuonna 2002 Abagnale myönsikin omilla verkkosivuillaan että osa väittämistään on liioiteltuja, mutta ei tarkalleen mitkä niistä. Toimittaja Alan C. Logan esitti asiakirjatodisteita siitä, että suurin osa Abagnalen väitteistä oli parhaimmillaan villisti liioiteltuja ja pahimmillaan täysin keksittyjä.
Rikollinen ura > Sekkihuijaukset

Abagnalen rikollinen ura alkoi sekkien parissa. Ylittäessään oman tilinsä katteen ja pankin alkaessa vaatia maksuja Abagnale alkoi avata tilejä muissa pankeissa, mikä johti lopulta myös väärän henkilöllisyyden käyttämiseen. Abagnale loi ajan mittaan taitojensa ja tietojensa karttuessa erilaisia keinoja huijatakseen pankkeja. Hän valmisti esimerkiksi lähes täydellisiä sekkien kopioita.
Rikollinen ura > Väärät henkilöllisyydet ja ammatit

Apunaan huijauksissaan Abagnale käytti vääriä henkilöllisyyksiä ja ammatteja. Hän on käyttänyt ainakin kahdeksaa eri henkilöllisyyttä.
Rikollinen ura > Väärät henkilöllisyydet ja ammatit > Lentäjänä

Pan American World Airways -yhtiö arvioi Abagnalen lentäneen yli 1,6 miljoonaa kilometriä yli 250 lennolla käyttäen hyväksi henkilökunnan ilmaisia siirtolentoja. Tänä aikana hän myös majoittui lentohenkilökunnan käyttämissä hotelleissa.
Rikollinen ura > Väärät henkilöllisyydet ja ammatit > Opettajana

Abagnale väitti omaavansa Columbian yliopiston tutkinnon ja opetti sosiologiaa Brigham Youngin yliopistossa Frank Adams -nimellä.
Rikollinen ura > Väärät henkilöllisyydet ja ammatit > Lääkärinä

Abagnale toimi lähes vuoden lääkärinä Georgiassa nimellä Frank Williams. Lääkäriksi hän ryhtyi jäätyään lähes kiinni eräällä lennolla. Kiinnijäämisen pelossa Abagnale muutti Georgiaan ja hankki sieltä asunnon. Vuokrasopimuksessa hän ilmoitti olevansa lääkäri siltä varalta, että hänen ammattinsa lentäjänä olisi kyseenalaistettu ja tarkistettu lentoyhtiöltä. Ystävystyttyään naapuriin muuttaneen oikean lääkärin kanssa Abagnale sai töitä eräästä sairaalasta, jossa hän toimi muun muassa harjoittelijoiden ohjaajana ja valvojana. Vailla lääkärintutkintoa hän ohjasi potilaansa harjoittelijoiden hoidettavaksi.
Rikollinen ura > Väärät henkilöllisyydet ja ammatit > Lakimiehenä

Abagnale väärensi todistuksen Harvardin yliopiston lakiopinnoista. Tämän jälkeen hän läpäisi lakimiehen tentit Louisianassa, minkä jälkeen hän toimi lakimiehenä syyttäjänvirastossa ollessaan 19-vuotias.
Kiinnijääminen ja tuomiot

Abagnale jäi lopulta kiinni Ranskassa vuonna 1969, kun Air France -yhtiön virkailija tunnisti hänet etsintäkuulutuksen perusteella. Abagnalen jäätyä kiinni 12 valtiolla oli vaateita hänen rikoksiensa johdosta. Oikeudenkäynnin jälkeen Abagnale sai Ranskassa vuoden tuomion, josta hän istui puoli vuotta. Tämän jälkeen hänet siirrettiin Ruotsiin kärsimään puolen vuoden tuomiota. Sen jälleen Frankin piti istua tuomiotaan Italiassa, mutta koska hänellä ei ollut virallista passia, ruotsalaiset lähettivät hänet takaisin Yhdysvaltoihin, jossa hänet tuomittiin 12 vuodeksi vankeuteen. Frank alkoi kuitenkin tehdä yhteistyötä FBI:n kanssa väärentäjien kiinnisaamisessa. Vuonna 1974 hänet vapautettiin viiden vuoden vankilassaolon jälkeen sillä ehdolla, että hän jatkaisi työskentelyä FBI:lle.
Teokset

Ota kiinni jos saat (Catch Me If You Can, 2000), filmatisoitu
The Art of the Steal, 2001
Real U Guide To Identity Theft, 2004
Stealing Your Life, 2007
Heini Junkkaala

| Heini Junkkaala> Henkilötiedot |
| --- | --- |
Koko nimi:  Heini Kaarina Junkkaala
Syntynyt: 27. heinäkuuta 1975 (ikä 49)
Ammatti:  näytelmäkirjailija ja dramaturgi
Käsikirjoittaja
Alma mater:  Taideyliopiston Teatterikorkeakoulu
Palkinnot
 Pohjoismainen näytelmäkirjailijapalkinto 2010  Esittävien taiteiden valtionpalkinto 
Heini Kaarina Junkkaala (s. 27. heinäkuuta 1975 Helsinki) on suomalainen näytelmäkirjailija ja dramaturgi.
Ura

Junkkaala valmistui Teatterikorkeakoulusta teatteritaiteen maisteriksi keväällä 2006. Aiemmin hän opiskeli kotimaista kirjallisuutta Helsingin yliopistossa. Junkkaala on käsitellyt töissään muun muassa sukupolvien välisiä ylittämättömyyksiä, sukupuolista moneutta ja evankelis-luterilaisen uskon paradokseja. Hänelle myönnettiin Pohjoismainen näytelmäkirjailijapalkinto 2010 näytelmästä Kymmenen tikkua laudalla. Vuonna 2019 Junkkaala sai esittävien taiteiden valtionpalkinnon .
Junkkaalan näytelmä Kristuksen morsian (2010) käsittelee kristinuskon monimutkaista suhdetta sukupuoleen ja seksuaalisuuteen sekä suvaitsemisen vaikeutta. Siitä on sovitettu myös Kari Paljakan ohjaama samanniminen elokuva (2013). Vuonna 2019 Junkkaala julkaisi esikoisromaaninsa Kymmenen tikkua laudalla.
Junkkaala on työskennellyt Pirjo Honkasalon ohjaamassa Betoniyö-elokuvassa apulaisohjaajana. Elokuva perustuu Pirkko Saision vuonna 1981 kirjoittamaan samannimiseen romaaniin.
Huhtikuussa 2011 Junkkaala oli organisoimassa eduskuntatalon edessä pidettyä mielenosoitusta, joka kritisoi vuoden 2011 eduskuntavaalien tulosta.
Junkkaalan isä on teologian tohtori, Suomen Raamattuopiston entinen johtaja Timo Junkkaala.
Tuotanto > Näytelmät

Joosef -musikaali (1995, ohjaus)
Sexton (2006)
Kivet suuhun (2006, yhdessä Milja Sarkolan kanssa)
Nainen johon aina rakastut (2006)
Elämänmeno (2008, dramatisointi)
Kymmenen tikkua laudalla (2008)
Odotus (2009, yhdessä Pirkko Saision ja Marja Packalénin kanssa)
Itsettömät (2009, yhdessä Elina Snickerin kanssa)
Kristuksen morsian (2010)
Toinen vasemmalta (2010)
Soita minulle Billy (2011)
Olipa kerran minä (2015)
Axel - soolo miesäänelle (2018)
Homoäiti (2018)
Valehtelijan peruukki (2019, yhdessä Pirkko Saision ja Marja Packalénin kanssa)
Elvi S - Huomisen tekijä (2020), perustuu Elvi Sinervon runoihin
Tuotanto > Muut teokset

Kymmenen tikkua laudalla.  Helsinki:  Otava, 2019.  ISBN 978-951-1-32750-9.
Pirkko Saisio : Sopimaton.  Helsinki:  WSOY, 2023.  ISBN 978-951-0-45475-6.
Garfieldin piirikunta

Garfieldin piirikunta voi tarkoittaa seuraavia hallinnollisia alueita Yhdysvalloissa
Garfieldin piirikunta (Colorado)
Garfieldin piirikunta (Montana)
Garfieldin piirikunta (Nebraska)
Garfieldin piirikunta (Oklahoma)
Garfieldin piirikunta (Utah)
Garfieldin piirikunta (Washington)
Garfieldin piirikunta (Kansas), lakkautettu ja liitetty Finneyn piirikuntaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Garfieldin piirikunta”, voi hakea sivunnimihaulla, laajalla sivunnimihaulla tai tekstihaulla.
Howden Ganley

| Howden Ganley |
| --- | --- |
 Howden Ganley Vuonna 2015.
Henkilötiedot
Kansalaisuus:   Uusi-Seelanti
Formula 1 -ura
Aktiivivuodet:  1971-1974
Talli(t):  BRM, Iso-Marlboro, March, Maki
Kilpailuja:  41 (35 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  10
Ensimmäinen kilpailu:  Etelä-Afrikan GP 1971
Viimeinen kilpailu:  Saksan GP 1974
James Howden Ganley (synt. 24. joulukuuta 1941 Hamilton, Uusi-Seelanti) on entinen Formula 1 -kuljettaja. Urallaan hän sai 10 MM-pistettä 41 osakilpailussa. Hän ajoi myös sarjan ulkopuolisissa kilpailuissa.
Ganley muutti kilpa-ajamisen toivossa Uudesta-Seelannista Englantiin 19-vuotiaana, jossa hän sai työpaikan mekaanikkona. Formula 3 -ura aukeni hänelle kuitenkin vasta 1960-luvun lopussa, jolloin hän oli saanut kerättyä riittävästi rahaa. Menestystä hän sai Formula 5000 -sarjassa, jossa hän sijoittui Peter Gethinin jälkeen toiseksi, mikä auttoi myös häntä saamaan paikan BRM:n Formula 1 -tallista kausiksi 1971-72. Vuonna 1972 hän ajoi myös Le Mansin 24 tunnin ajoissa sijoittuen toiseksi yhdessä Francois Cevertin kanssa. Hän keräsi kohtalaisesti pisteitä BRM:n autoilla ja vaihtoi kaudeksi 1973 Iso-Marlboron -talliin, jonka auto osoittautui kuitenkin heikoksi. Myös seuraava vuosi osoittautui heikoksi Marchin ja Makin autoilla, minkä seurauksena hän lopetti F1-uransa ja keskittyi Tim Schenkenin kanssa perustamansa Tiga -kilpa-autovalmistusyhtiön perustamiseen.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | Yardley Team BRM | BRM P153 | BRM P142 3.0 V12 | RSA Kesk. | ESP 10 | MON DNQ | NED 7 | FRA 10 | GBR 8 | GER Kesk. |  |  |  |  |  |  |  |  | 15. | 5 |
| 1971 | Yardley Team BRM | BRM P160 | BRM P142 3.0 V12 |  |  |  |  |  |  |  | AUT Kesk. | ITA 5 | CAN DNS | USA 4 |  |  |  |  | 15. | 5 |
| 1972 | Marlboro BRM | BRM P160B | BRM P142 3.0 V12 | ARG 9 | RSA NC | ESP Kesk. |  | BEL 8 | FRA DNS |  |  |  |  |  |  |  |  |  | 13. | 4 |
| 1972 | Marlboro BRM | BRM P180 | BRM P142 3.0 V12 |  |  |  | MON Kesk. |  |  |  |  |  |  |  |  |  |  |  | 13. | 4 |
| 1972 | Marlboro BRM | BRM P160C | BRM P142 3.0 V12 |  |  |  |  |  |  | GBR | GER 4 | AUT 6 | ITA 11 | CAN 10 | USA Kesk. |  |  |  | 13. | 4 |
| 1973 | Frank Williams Racing Cars | Iso-Marlboro FX3B | Ford Cosworth DFV 3.0 V8 | ARG NC | BRA 7 | RSA 10 |  |  |  |  |  |  |  |  |  |  |  |  | 19. | 1 |
| 1973 | Frank Williams Racing Cars | Iso-Marlboro IR | Ford Cosworth DFV 3.0 V8 |  |  |  | ESP Kesk. | BEL Kesk. | MON Kesk. | SWE 11 | FRA 14 | GBR 9 | NED 9 | GER DNS | AUT NC | ITA NC | CAN 6 | USA 12 | 19. | 1 |
| 1974 | March Engineering | March 741 | Ford Cosworth DFV 3.0 V8 | ARG 8 | BRA Kesk. | RSA | ESP | BEL | MON | SWE | NED | FRA |  |  |  |  |  |  | - | 0 |
| 1974 | Maki Engineering | Maki F101 | Ford Cosworth DFV 3.0 V8 |  |  |  |  |  |  |  |  |  | GBR DNQ | GER DNQ | AUT | ITA | CAN | USA | - | 0 |
Howie Carr

Howie Carr
Howard Louis "Howie" Carr jr. (s. 17. tammikuuta 1952 Portland, Maine) on yhdysvaltalainen konservatiivinen radiokommentaattori, kirjailija, talk show -isäntä ja sanomalehtikolumnisti.
Carr työskentelee bostonilaisella WRKO-radioasemalla, ja hänen ohjelmansa The Howie Carr Show on kuultavissa syndikoituna Uuden-Englannin alueella. Radiotyönsä ohessa hän toimii kolumnistina Boston Herald -sanomalehdessä. Lisäksi häntä kuullaan usein  kommentaattorina eri televisiokanavilla, kuten MSNBC:llä, C-SPAN:lla ja CNN:llä.
Howie Carr nimettiin Radio Hall of Fameen vuonna 2008.
Aiheesta muualla

American Entertainment International Speakers Bureau: Howie Carr
Howie Casey

Howard William ”Howie” Casey (s. 12. heinäkuuta 1937 Liverpool) on brittiläinen rhythm and blues- ja rocksaksofonisti. Hänellä oli 1960-luvun alussa oma yhtye nimeltään Howie Casey & The Seniors. Yhtyeen toiminta päättyi, kun Casey avioitui ja halusi asettua aloilleen. Myöhemmin hän työskenteli sessiomuusikkona ja soitti muun muassa Wingsin, Elkie Brooksin, Cliff Richardin ja T. Rexin levyillä.
Aiheesta muualla

In the Beginning... There Was Howie Casie & The Seniors (englanniksi)
Giacomo della Porta

Il Gesù -kirkon fasadi.
Giacomo della Porta (n. 1533–1602) oli italialainen arkkitehti ja kuvanveistäjä, joka osallistui useiden Rooman merkittävimpien rakennusten suunnitteluun, näistä huomattavimpana Pietarinkirkko.
Della Porta syntyi Porlezzassa Lombardiassa. Hän työskenteli sekä Michelangelon että Giacomo Barozzi da Vignolan kanssa. Della Porta vei päätökseen Michelangelon suunnitelman Capitolium-kukkulan aukion uudelleenrakentamisesta. Hän myös viimeisteli opettajansa Vignolan suunnitteleman Il Gesù -kirkon. Della Porta muokkasi sen fasadin kokonaan uudelleen omien piirustustensa pohjalta. Vuodesta 1573 Della Porta johti Pietarinkirkon rakennustöitä ja viimeisteli yhdessä Domenico Fontanan kanssa kirkon kupolin vuosina 1588–1590.[lähde? ]
Aiheesta muualla

Kuvia tai muita tiedostoja aiheesta Giacomo della Porta Wikimedia Commonsissa
Howen ristikko

Howen ristikko
Howen ristikko on puinen kaideansasristikko, jossa paarteina on tavallisesti kolme rinnakkaista pelkkaa, näihin osaksi upotettuina poikittaiset nurkkapölkyt, joita vastaan ristikkopuut sysäävät. Ristikkopuista oikealle nousevat ovat kaksinkertaisia, ja niiden välistä menee vasemmalle nouseva ristikkopuu. Nurkkapölkkyjen välitse menevillä rautakangilla, joiden pää on varustettu ruuvikierteillä ja mutterilla, kiristetään paarteet niin kokoon, että vasemmalle nousevissa ristikkopuissa syntyy samansuuruinen puristusjännitys kuin suurimman kuorman aiheuttama vetojännitys niissä olisi. Tämän kuorman alla ne siis jäävät jännityksettömiksi.
Howen ristikkoa käytettiin ennen hyvin paljon sekä maantie- että rautatiesiltojen kannattajiksi hyvinkin pitkillä jännemitoilla, jolloin ne olivat korkeita ja ristikot useampiosaisia. Ristikkopuut toisin sanoen risteilivät useampaan kertaan. Varsinkin Amerikassa on aikoinaan ollut paljon puisia ristikkosiltoja, ja Suomessakin olivat Kymin rautatiesillan rantajänteet Howen ristikoita, kunnes ne 1880 vaihdettiin rautaisiin. Sittemmin rautaiset palkit ja ristikot syrjäyttivät Howen ristikot niin, ettei niitä käytetty muulloin kuin joskus telinesilloissa. Howen ristikoilla on se vika, että niiden liitokset varsinkin vanhemmiten puiden kuivaessa löystyvät, jolloin kantavuus vähenee ja ne painuvat riipuksiin.
Ristikkotyyppi on nimetty yhdysvaltalaisen arkkitehdin William Howen mukaan, joka patentoi rakenteen 1840.
Aiheesta muualla

Kuvia tai muita tiedostoja aiheesta Howen ristikko Wikimedia Commonsissa
Garfield Todd

| Garfield Todd |
| --- | --- |

Etelä-Rhodesian 5. pääministeri
 7. syyskuuta 1953 – 17. helmikuuta 1958  
Monarkki:  Elisabet II
Edeltäjä:  Godfrey Huggins
Seuraaja:  Edgar Whitehead
Henkilötiedot
Syntynyt: 13. heinäkuuta 1908 Invercargill, Uusi-Seelanti
Kuollut: 13. lokakuuta 2002 (94 vuotta) Bulawayo, Zimbabwe
Tiedot
Puolue:  United Rhodesia Party United Federal Party
Uskonto:  protestanttisuus
Reginald Stephen Garfield Todd (13. heinäkuuta 1908 – 13. lokakuuta 2002) oli Etelä-Rhodesian (nyk. Zimbabwe) pääministeri vuosina 1953–1958. Hän syntyi Uudessa-Seelannissa ja lähti Afrikkaan protestanttisena lähetyssaarnaajana vuonna 1934.
Todd tuli valituksi siirtomaan parlamenttiin vuonna 1948. Hän tuli tunnetuksi tukemalla alueen mustan enemmistön oikeuksia muun muassa koulutuksen suhteen. Zimbabwen itsenäistyttyä hän istuikin vuosina 1980–1985 senaattorina.
Todd joutui jo siirtomaa-aikana ongelmiin vastustettuaan valkoista hallitusta. Hän tuki aluksi Mugaben hallitusta, mutta alkoikin pian kritisoida sitä ja ajautui tyttärensä Judithin kanssa epäsuosioon. Vuonna 2002 Garfield Toddilta poistettiin Zimbabwen kansalaisuus. Hän kuoli Bulawayossa 94-vuotiaana.
Helmiriitta Honkanen

Helmiriitta Honkanen (o.s. Setälä, vuoteen 1934 Cornér; 8. lokakuuta 1920 Helsinki – 14. joulukuuta 2018 Kauniala) oli suomalainen taidemaalari, graafikko ja kuvittaja. Hän julkaisi useita teoksia, erityisesti lastenkirjoja ja graafisen suunnittelun historiasta kertovia tietokirjoja.
Honkanen suoritti Taideteollisen keskuskoulun graafillisen kurssin 1945 ja työskenteli Elannon mainospiirtäjänä 1961–1978. Jouduttuaan ennenaikaiselle eläkkeelle hän toimi vapaana taiteilijana. Hän suoritti taiteen kandidaatin opinnot 1983–1985 ja valmistui taiteen maisteriksi Taideteollisesta korkeakoulusta 1993. Hän opiskeli Vapaan Taidekoulun akvarelli- ja värikursseilla 1982–1986.
Honkasen isovanhemmat olivat kirjailija Helmi Krohn sekä kielentutkija ja poliitikko E. N. Setälä. Vanhemmat olivat äiti arkkitehti Salme Setälä ja isä taloustoimittaja Frithiof Cornér.
Kirjalliset julkaisut

Annikki Setälän kanssa: Satuja Matille, Heikille ja Ullalle. Otava, 1954.
Pirkko hoitaa kotiaan. Otava, 1961.
Pirkko hoitaa ruokatalouttaan. Otava, 1966.
Arno Piechorowskin kanssa: Helmiriitta Honkanen. Exlibristen, 1978.
Ulla Korhosen kanssa: Akseli Gallen-Kallelan julistetaide. Lahden kaupunki, 1980.
Placatista julisteeksi: suomalaisen julistetaiteen historiaa kirjapainotaidon alusta vuoteen 1960. Otava, 1983.
Exlibris Suomi Finland. Frederika, 1987.
Vanha rakas Elanto: Elannon mainoksen historiaa vuosilta 1905–1978. Lahden taidemuseo, 1994.
Sideharsosiivet: isoäiti kertoo. Suomen Rauhanyhdistysten Keskusyhdistys, 1999.
Arjen grafiikkaa. Grafia, 2003.
Marjatta Säkkisen kanssa: Poika joka rakasti kukkia. Suomen Rauhanyhdistysten Keskusyhdistys, 2006.
Jouluperhonen: otoksia joulukirjoista Helmi Krohnille vuosina 1916–1918 ja 1933–1948. Omakustanne, 2008.
Aiheesta muualla

Helmiriitta Honkasen muistokirjoitus Helsingin Sanomissa
Georg Friedrich Grotefend

Georg Friedrich Grotefend
Georg Friedrich Grotefend (s. 9. kesäkuuta 1775 Münden, Saksa – k. 15. joulukuuta 1853 Hannover, Saksa) oli saksalainen opettaja ja epigraafikko.
Grotefend tunnettiin parhaiten omana aikanaan latinan ja italian kielen filologina. Hän kirjoitti muun muassa uudistetun painoksen Wenckin Latinan kieliopista ja systemaattisen yrityksen selittää umbrin kielen tämän hajanaisista palasista nimeltä Rudimenta linguae Umbricae ex inscriptionibus antiquis enodata ja samanlaisen teoksen oskin kielestä (Rudimenta linguae Oscae).
Merkittävimmät työnsä Grotefend teki kuitenkin Lähi-idässä. Asettamalla vierekkäin kaksi Persepoliin kuninkaanpalatsin pääoven nuolenpääkirjoitusta ja vertailemalla niitä keskenään hän teki monia mullistavia päätelmiä, joiden ansiosta myöhemmät tutkijat onnistuivat lopullisesti selvittämään muinaispersialaisen nuolenpääkirjoituksen. Keksiessään vuonna 1802 avaimen nuolenpääkirjoitukseen  Grotefend oli 27-vuotias. Vahvistus hänen päätelmilleen saatiin kaksikymmentä vuotta myöhemmin Pariisista. Grotefendin työtä jatkoivat Eugène Burnouf, Christian Lassen ja Henry Rawlinson.
Helmipöllöt

| Helmipöllöt |
| --- | --- |
 Helmipöllö (Aegolius funereus).
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Helmipöllöt Aegolius  Kaup, 1829

Katso myös
   Helmipöllöt Wikispeciesissä   Helmipöllöt Commonsissa 
Infobox OKNimi-testi OK: 
Helmipöllöt (Aegolius) on pöllöjen heimoon kuuluva lintusuku.
Helmipöllöihin (Aegolius) kuuluvia lajeja

Amerikanhelmipöllö (Aegolius acadicus)
Helmipöllö (Aegolius funereus)
Keltahelmipöllö (Aegolius harrisii)
Ruskohelmipöllö (Aegolius ridgwayi)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
HoBao

HoBaon logo.
HoBao (HoBao Enterpricing CO. LTD) on taiwanilainen polttomoottorikäyttöisiä radio-ohjattavia pienoisautoja (RC) valmistava yritys. Tehdas valmistaa RC-autoja ja moottoreita eri kokoluokkiin. Valmistuksessa käytettävät pääraaka-aineet ovat muovikomposiitit ja alumiini. HoBao on perustettu 1988 ja pääkonttori sekä tehdas sijaitsevat Taiwanin pääkaupungissa Taipeissa.
Mallinimet

Esim. Hobao Hyper 8-nimessä Hyper on mallinimi ja numero merkitsee sitä, kuinka vanha  malli on (mitä suurempi numero, sitä uudempi malli). Malleja ovat olleet ainakin:
Hyper7
Hyper8
Hyper9
Aiheesta muualla

HoBao Enterprising: HoBao Cars (englanniksi)
Heikki Kokkonen

Heikki Kokkonen -nimisiä henkilöitä ovat:
Heikki Kokkonen (1884–1949), suomalainen toimittaja ja paikallishistorioita kirjoittanut tietokirjailija
Heikki Kokkonen (s. 1957), suomalainen luontovalokuvaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Kokkonen”, voi hakea sivunnimihaulla, laajalla sivunnimihaulla tai tekstihaulla.
Georg Fredrik Palmgren

Georg Fredrik Palmgren (8. maaliskuuta 1808 – 1877) oli suomalainen soitinrakentaja ja pianotehtailija.
Palmgrenin isä oli Mäntsälän nimismies Fredrik Palmgren. Hän opiskeli soitinrakentajaksi Pietarissa ja oli työssä Schröderin pianotehtaassa. Palmgren perusti vuonna 1848 Helsinkiin pianotehtaan jossa työskenteli keskimäärin 7–8 työntekijää. Tehdas valmisti suuren määrän taffelipianoja ja muutaman tavallisen pianon ja flyygelin. Palmgren joutui talousvaikeuksien vuoksi lopettamaan tehtaansa 1872 tai 1873. Hän työskenteli viimeiset vuotensa soittimien korjaajana.
Georg Fredrik Pistolekors

Georg Fredrik Pistolekors (28. lokakuuta 1802 Sääminki – 26. maaliskuuta 1872 Sääminki) oli suomalainen sotilas ja virka- ja valtiopäivämies.
Pistolekorsin vanhemmat olivat Gustaf Magnus Pistolekors ja Catharina Elisabet Pistolekors ja puolisot vuodesta 1830 Emelie Sofia Justina Malm (k. 1839) ja vuodesta 1840 Antoinette Fredrika Jägerhorn af Spurila (k. 1877), kenraaliluutnantti Georg Henrik Jägerhornin tytär. Pistolekors oli kadetti Haapaniemen sotakoulussa ja Haminan kadettikoulussa, josta hän siirtyi 1820 vänrikkinä sotapalvelukseen. Luutnantiksi Pistolekors yleni 1823, sotapalveluksesta hän erosi 1829. Hän toimi sitten Viipurissa virkamiehenä, kollegiasessorin arvon hän sai 1836. Pistolekors erosi tehtävistään muuttaessaan Ruotsiin 1840, joskin hän palasi sieltä sittemmin takaisin Suomeen.
Pistolekors oli aatelissäädyssä sukunsa edustaja valtiopäivillä 1863–1864.